שלמה צמח

שלמה צֶמַח (2 ביוני 1886 – 6 בנובמבר 1974) היה חלוץ, מבקר ספרותי, סופר, ומחנך עברי. חברו מנוער של דוד בן-גוריון, ומראשוני העלייה השנייה. חתן פרס ביאליק לספרות יפה (1944) ופרס ישראל לספרות יפה (תשכ"ה-1965).

נחשב לאחד מטובי מבקרי הספרות בתקופתו. ביקורתו החריפה התאפיינה בבקיאות בשבילי המחשבות והדעות של עם ישראל ובשבילי ספרות העולם, בתפיסה פדגוגית היאך לקרוא שיר, ובהטפה לוחמנית לאיכות<ref></ref>.

==ביוגרפיה==

צמח נולד בעיר פלונסק שבפולין הרוסית בשנת תרמ"ו (1886), נצר לר' אברהם אבלי הלוי גומבינר (בעל ה"מגן אברהם") וצאצאו ר' צבי הירש הלוי מפלונצק (בעל "צמח לאברהם"; מכאן שם משפחתו). הוא בן גילו וחברו של בן-גוריון. קיבל חינוך מסורתי בחדר ובבית המדרש. בהיותם בני 14 ייסדו בן-גוריון וצמח בפלונסק אגודת נוער ציונית בשם "אגודת עזרא", שחבריה החליטו לדבר עברית בלבד.

צמח עלה לארץ ישראל בשנת 1904, בראשית ימי העלייה השנייה. חמש שנים היה פועל חקלאי במושבות העבריות. בספרו "שנה ראשונה" שפורסם בשנת 1952, הביא תיאור של שיחותיו עם האיכרים על בעיות התקופה. צמח היה ממייסדי "הפועל הצעיר" בשנת 1905 וממייסדי "החורש" עם אליעזר שוחט ב-1907.

בשנים 1909–1914 למד צמח חקלאות, ספרות ופילוסופיה בצרפת. בשנת 1914 הוסמך כמהנדס חקלאי, ויצא לבקר את בית הוריו בפלונסק, ועקב פרוץ מלחמת העולם הראשונה נתקע בפולין. עסק בפעילות ספרותית בוורשה ולאחר מכן באודסה. בשנת 1921 חזר לארץ ישראל. שימש כמורה במקווה ישראל, ואחר כך ניהל את המחלקה להדרכה בתחנת הניסיון החקלאית של ההנהלה הציונית. בשנת 1933 היה ממייסדי בית הספר החקלאי כדורי ומנהלו הראשון.

צמח כתב ספרי עיון וספרי עזר חקלאיים והיה מבקר ספרותי. ערך את כתב העת בחינות בבקורת הספרות בהוצאת מוסד ביאליק, מהקמתו בשנת 1952 ועד שנת 1956, כאשר התפטר<ref>שלמה צמח, מכתב למוסד ביאליק, בארכיון גנזים, סימול 40357 (אוסף 52)</ref>. בעקבות כך הפסיקה, ב-1957, הופעת כתב העת.

ערך את כתב העת הספרותי "מאזנים". זכה בפרס ברנר ב-1955, והיה חתן פרס ישראל לספרות יפה לשנת ה'תשכ"ה (1965).

שלמה צמח נפטר בשנת 1974. על שמו נקרא רחוב בירושלים בשכונת יפה נוף.

בתו הייתה חוקרת ומתרגמת הספרות עדה צמח ובן-דודו דוד צמח היה מתרגם ופובליציסט באירופה.

בשנת 2006 פרסמה חוקרת הספרות נורית גוברין מאמר בעיתון "הארץ", שבו תיארה את יחסי החברות-יריבות ששררו בין בן-גוריון וצמח מאז ילדותם המשותפת בפלונסק ולכל אורך ימי חייהם. החוקרת ניתחה סיפור של צמח בשם "רזלה ועטרה" שפורסם בשנת 1930, המספר ספורן של שתי פרדות ומצאה בו אלגוריה על פרשת יחסיהם של הסופר ובן-גוריון.

בשנת 2010 יצא לאור ספרו של אריה (בודה) בודנהיימר "בזכות החבר מפלונסק", המגולל את סיפורו של שלמה צמח, ובתוכו גם סיפור הידידות והמחלוקת עם דוד בן-גוריון.
==ספריו==

* אליהו מרגלית (רומן), ורשה: הוצאת יהודיה, 1921. פרקים מתוך הרומן פורסמו כבר בשנת 1918 ב"הצפירה".
* סיפורים מחיי הארץ, הוצאת ראובן מס, 1939.
* שנה ראשונה, הוצאת עם עובד, 1952.
* מסה וביקורת, הוצאת דביר, 1954.
* דפי פנקס, ירושלים: מוסד ביאליק, תשל"ב.
* מסות ורשימות, הוצאת אגודת הסופרים העברים בישראל, רמת גן 1968
* סיפור חיי, כפי שנרשם בידי עדה צמח, הוצאת דביר, 1983, מסת"ב 965-01-0121-7

==לקריאה נוספת==
*בנימין יצחק מיכלי, [https://www.nli.org.il/he/newspapers/dav/1956/06/22/01/article/47/?srpos=11&e=-------he-20--1--img-txIN%7ctxTI-%d7%a9%d7%9c%d7%9e%d7%94+%d7%a6%d7%9e%d7%97-------------1 שלמה צמח - נקודות בביקורת], ב"דבר", 22 ביוני 1956.
*גדעון קצנלסון, [https://www.nli.org.il/he/newspapers/haretz/1959/08/14/01/article/86/?srpos=15&e=-------he-20--1--img-txIN%7ctxTI-%d7%a9%d7%9c%d7%9e%d7%94+%d7%a6%d7%9e%d7%97-------------1 דרך ביקורתו של שלמה צמח], ב"הארץ", 14 באוגוסט 1959.
*גדעון קצנלסון, [https://www.nli.org.il/he/newspapers/haretz/1956/06/15/01/article/128/?srpos=9&e=-------he-20--1--img-txIN%7ctxTI-%d7%a9%d7%9c%d7%9e%d7%94+%d7%a6%d7%9e%d7%97-------------1 שלמה צמח כמבקר ספרותי], ב"הארץ", 15 ביוני 1956.
*הלל ברזל, שלמה צמח ומסותיו, ב"הבוקר", 11 בדצמבר 1964;
*נורית גוברין, "שלוות האפס" - פריז ברומן של שלמה צמח: 'אליהו מרגלית', בתוך: 'קריאת הדורות - ספרות עברית במעגליה', כרך ז', הוצאת כרמל ואוניברסיטת תל אביב, תשע"ט / 2019.
* נחמן תמיר, אנשי העלייה השנייה - כרך ו, הוצאת המרכז לתרבות ולחינוך תל אביב וההסתדרות הכללית של העובדים בארץ ישראל, 1974, עמודים 214-231

==קישורים חיצוניים==

* 
* 
* ישראל כהן, [https://benyehuda.org/read/43923 שלמה צמח], בפרויקט ב-יהודה
* ש"י פנואלי, [https://www.nli.org.il/he/newspapers/lmrv/1961/08/25/01/article/52?&srpos=8&e=-------he-20--1--img-txIN%7ctxTI-%d7%a9%d7%9c%d7%9e%d7%94+%d7%a6%d7%9e%d7%97-------------1 שלמה צמח], ב"למרחב", 25 באוגוסט 1961.
* אדיר כהן, [https://www.nli.org.il/he/newspapers/dav/1965/04/09/01/article/51/?srpos=22&e=-------he-20--21--img-txIN%7ctxTI-%d7%a9%d7%9c%d7%9e%d7%94+%d7%a6%d7%9e%d7%97-------------1 עיונים בביקורתו של שלמה צמח], ב"דבר", 9 באפריל 1965.
* יוסי אורן, [https://www.nli.org.il/he/newspapers/lmrv/1966/01/14/01/article/47?&srpos=25&e=-------he-20--21--img-txIN%7ctxTI-%d7%a9%d7%9c%d7%9e%d7%94+%d7%a6%d7%9e%d7%97-------------1 סיפורי שלמה צמח], ב"למרחב", 14 בינואר 1966.
* מרדכי אבישי, [https://www.nli.org.il/he/newspapers/ahr/1974/11/15/01/article/51/?srpos=13&e=-------he-20--1--img-txIN%7ctxTI-%d7%a9%d7%9c%d7%9e%d7%94+%d7%a6%d7%9e%d7%97-------------1 שלמה צמח המבקר-המספר], ב"על המשמר", 15 בנובמבר 1974.
* 
* . כונס בספרה: 'קריאת הדורות - ספרות עברית במעגליה', כרך ג', הוצאת כרמל ואוניברסיטת תל אביב, תשס"ח / 2008.

* 
* 

==הערות שוליים==

קטגוריה:מבקרי ספרות ישראלים
קטגוריה:מבקרי ספרות יהודים
קטגוריה:סופרים כותבי עברית
קטגוריה:מסאים יהודים
קטגוריה:אנשי חינוך שוחרי השפה העברית ביישוב
קטגוריה:אנשי העלייה השנייה
קטגוריה:סגל בית הספר כדורי
קטגוריה:עורכי עיתונים בשפה העברית
קטגוריה:זוכי פרס ישראל לספרות ושירה
קטגוריה:זוכי פרס ישראל לשנת 1965
קטגוריה:זוכי פרס ביאליק לספרות יפה
קטגוריה:זוכי פרס ברנר
קטגוריה:חברי הפועל הצעיר
שלמה
קטגוריה:פלונסק: אישים
קטגוריה:ציונים ילידי המאה ה-19: אנשי היישוב
קטגוריה:יהודים הקבורים בהר המנוחות
קטגוריה:ישראלים שנולדו ב-1886
קטגוריה:ישראלים שנפטרו ב-1974